text:
43/2008. (HK 9.) HM JSZÁT – HM HVKF e g y ü t t e s intézkedése a 2008. május havi nyomozótiszti készenléti szolgálat ellátásáról.
Az intézkedést az érintettek külön kapják meg. A Honvédelmi Minisztérium
védelmi tervezési és infrastrukturális
szakállamtitkárának
44/2008 (HK 9.) HM VTI SZÁT i n t é z k e d é s e
a Honvédelmi Minisztérium Éves Beszerzési Terve
végrehajtásának 2008. évi feladatairól A Magyar Honvédség belső rendelkezései kiadásának
és a szakirányítás rendjéről szóló 119/2007. (HK 20.) HM
utasítás 4. § (2) bekezdésében kapott felhatalmazás alapján, a Honvédelmi Minisztérium Szervezeti Működési
Szabályzata III. fejezet 6. pontjának (3) bekezdésében
meghatározott szakirányítási jogkörömben eljárva – figyelemmel a honvédelmi szervezetek beszerzéseinek eljárási
rendjéről szóló 120/2007. (HK 20.) HM utasítás (a továbbiakban: Utasítás) rendelkezéseire – a Honvédelmi Minisztérium 2008. évi Éves Beszerzési Terve (a továbbiakban: ÉBT) végrehajtásának 2008. évi feladataira a következő
intézkedést adom ki. I. fejezet
Az intézkedés hatálya
1. Az intézkedés hatálya a Honvédelmi Minisztérium, a
miniszter alárendeltségébe és fenntartói irányítása alá tartozó szervezetek, valamint az Magyar Honvédség katonai
szervezetei (a továbbiakban együtt: honvédelmi szervezetek) 2008. évi Éves Beszerzési Tervében szereplő, illetve
2008. december 31. előtt megindításra kerülő (köz)beszerzéseire terjed ki.
II. fejezet A Honvédelmi Minisztérium Éves Beszerzési
Tervének felépítése a 2008. évben
2. A Magyar Honvédség 2008. (2009., 2010.) évi részletes rövid távú tervével való összhang megteremtése, valamint a finanszírozás átláthatóságának biztosítása érdekében a 2008. évi ÉBT az alábbi kiegészítő rovatokat és mellékleteket tartalmazza:
a) a „Prioritás”, „Anyagnem kód”, „Szakfeladatszám”
és „Fedezet index 2008” rovatok;
b) az 1., 2. és 3., mellékletek, melyek az egyéb források
terhére tervezett vagy fedezettel még nem rendelkező beszerzéseket tartalmazzák, mivel az Utasítás 12. § (4) bekezdésében foglaltak szerint egységesen besorolt 2008.
évi beszerzések közül az ÉBT I. és II. részeiben – az Utasítás 13. §-ban foglaltakra tekintettel – kizárólag támogatásból finanszírozott beszerzések szerepelhetnek;
c) 4. számú melléklet, mely elkülönítve tartalmazza
azokat a támogatásból finanszírozott, hatósági és bérleti
díjakat, melyek kifizetéséhez (köz)beszerzési eljárás nem
kapcsolódik;
d) 5. számú melléklet, mely az Utasítás hatálya alá tartozó honvédelmi szervezetek saját hatáskörben az Utasítás
40–42. § szerint végrehajtásra kerülő, beszerzéseinek
összegét tartalmazzák címrendkód szerinti összesítésben.
(A melléklet kizárólag tájékoztató jellegű).
3. Az újonnan bevezetett rovatok tartalmát és az azokban alkalmazandó jelöléseket az 1. számú melléklet tartalmazza.
4. A 2008. évi ÉBT felépítését a 2. számú melléklet tartalmazza.
III. fejezet A 2008. évi ÉBT jóváhagyása 5. Az 2008. évi ÉBT jóváhagyása – tekintettel a benne
és a mellékleteiben szereplő feladatok erőforrástervvel
való összhangjára valamennyi feladatra kiterjed, az 5. számú melléklet kivételével.
6. Az 2008. évi ÉBT ellenjegyzése kizárólag a támogatásból finanszírozott beszerzésekre vonatkozik, azaz az ellenjegyzés az 1., 2., 3., és 5. mellékletekben szereplő feladatokra nem terjed ki, az azokban szereplő feladatok indítása a jelen intézkedésben meghatározottak szerint lehetséges.
IV. fejezet
A 2008. évi ÉBT-ben szereplő (köz)beszerzési
eljárások megindításának feltételei 7. A jelen intézkedés alkalmazásában a (köz)beszerzési
eljárások előkészítésének, illetve megindításának fogalma
a Kbt. 4. § 14. pontjában, illetve 35. § (2) bekezdésében
meghatározottakkal azonos.
8. Indokolt esetben az ÉBT-ben és mellékleteiben jóváhagyott bármely feladat előkészítése megkezdhető, azonban az eljárás megindítása csak az Utasításban és a jelen
intézkedésben foglalt előírások maradéktalan betartásával
engedélyezett.
9. (Köz)beszerzési eljárás csak a feladat jóváhagyása, és
fedezet megléte esetén, előzetes ellenjegyzési eljárást követően indítható, az Utasításban meghatározott eljárási
rend betartásával. Ettől való eltérés kizárólag a jelen intézkedésben meghatározott esetekben, az ott rögzített szigorított eljárásrend maradéktalan betartásával lehetséges.
A 2008. évi ÉBT I., II. részében és 4. számú
mellékletében szereplő eljárások megindítása
10. Az ÉBT I., II. részében és 4. számú mellékletében a
HM tárca költségvetési előirányzatai terhére jóváhagyott
feladatok az Utasítás 13. §-a alapján külön engedélyeztetési eljárás nélkül indíthatók, az alábbi kiegészítésekkel:
a) Az ÉBT I. részében jóváhagyott, több forrásból finanszírozott (az 1–3. mellékletekben vagy az azok valamelyikében is szereplő) feladatok teljes összegben történő
indítása kizárólag a jelen fejezetben az érintett mellékletekre vonatkozóan meghatározott előírások alkalmazásával engedélyezett.
b) A HM Állami Egészségügyi Központ részben vagy
egészben OEP támogatásból finanszírozott beszerzései
esetében a beszerzési eljárás előkészítése során és a megkötendő szerződésben a pénzügyi teljesítés feltételeit oly
módon kell meghatározni, hogy az illeszkedjen az OEP
támogatás folyósításának ütemezéséhez.
11. Az Utasítás hatálya alá tartozó azon szervezetek,
melyek az ÉBT II. részébe tartozó beszerzéseiket nem az
Utasítás 12. § (4) bekezdésének megfelelően tervezték, a
2009. március 31-ig történő alapvető működésükhöz szükséges ismert beszerzéseik (pl. élelmezés) ÉBT-be történő
felvételét az Utasítás 14. § (1) bekezdés szerinti ÉBT felülvizsgálat alkalmával vagy legkésőbb 2008. június 30-ig
egyedi (Köz)beszerzési engedélyezési kérelemben (a továbbiakban: Kérelem) kezdeményezzék.
12. Valamennyi érintett szervezet a 11. pont szerinti beszerzéseinek megindítására vonatkozó megbízásait legkésőbb 2008. augusztus 15-ig küldje meg az Ajánlatkérő részére.
13. A 11. és 12. pontokban rögzített határidők nem jelentenek korlátozást az azokat követően jelentkező új beszerzési feladatok, és a megváltozott beszerzési igények
okozta ÉBT módosítások kezdeményezése vonatkozásában.
A 2008. évi ÉBT 1. számú mellékletében szereplő
eljárások megindítása
14. Az ÉBT 1. számú mellékletében fejezeti egyensúlyi
tartalék terhére jóváhagyott feladatok – a 16. pont szerinti
eset kivételével – csak a fejezeti egyensúlyi tartalék felszabadítását követően, azaz fedezet tényleges rendelkezésre
állása esetén indíthatók. A fejezeti egyensúlyi tartalék
csak a felszabadításakor meghatározott célra használható
fel.
15. A fejezeti egyensúlyi tartalék felszabadítása után az
ÉBT 1. számú mellékletének érintett sorait a HM VGF – a
HM KPÜ értesítő ügyirata alapján – átvezeti az ÉBT I. részébe. Az átvezetett feladatok az utasítás 13. §-a alapján
külön engedélyeztetési eljárás nélkül indíthatóak.
16. Indokolt esetben, amennyiben a fejezeti egyensúlyi
tartalék felszabadításának időpontja ismert vagy az megalapozottan prognosztizálható, azonban annak kivárása a
feladat végrehajtását vagy a keret időbeni lekötését veszélyezteti, a honvédelmi miniszter egyedi elbírálás alapján
engedélyezheti a (köz)beszerzési eljárás előzetes megindítását a tartalék tényleges felszabadítása előtt. Az előzetesen indított eljárások során az Utasítás előírásait az alábbi
szigorított eljárásrend betartásával kell alkalmazni.
a) A (köz)beszerzési eljárás előzetes indításának engedélyeztetését is az Utasítás 3. számú melléklete szerinti
nyomtatvány kitöltésével kell kezdeményezni, azonban a
cím alatt zárójelben, jól láthatóan fel kell tüntetni a
„(Köz)beszerzési eljárás előzetes indítására” feliratot.
b) A kérelem kitöltése során fokozott figyelmet kell fordítani a beszerzés előzetes indításának részletes szakmai
és gazdasági indoklására, a fejezeti egyensúlyi tartalék
várható felszabadítási időpontjának feltüntetésére.
c) Az ilyen (köz)beszerzések kezdeményezését úgy kell
tervezni, hogy a fejezeti egyensúlyi tartalék felszabadításának várható időpontja megelőzze a (köz)beszerzési eljárás eredményhirdetésének várható időpontját.
d) Előzetes indításra felterjesztett (köz)beszerzések esetében a kérelmet – annak pénzügyi megalapozottsága esetén – a HM KPÜ vezérigazgatója a „Fedezet fejezeti
egyensúlyi tartalék terhére tervezett kötelezettségvállalás
a tényleges felszabadítás után lehetséges!” záradékkal látja el, illetve minden esetben megteszi észrevételeit a
fedezet várható rendelkezésre állását illetően.
e) A kérelem jóváhagyása esetén az ÉBT 1. számú mellékletében a táblázat „Megjegyzés” rovatában az „Előzetesen indítható” bejegyzést kell bevezetni.
f) Előzetes indításra felterjesztett (köz)beszerzések esetében – azok becsült értékétől függetlenül – mind a Kérelmet, mind az Utasítás 19. § (5), illetve 23. § (6) bekezdése
szerinti a (köz)beszerzési eljárás végrehajtásáról és tervezett lezárásáról szóló jelentést a honvédelmi miniszter részére kell felterjeszteni jóváhagyásra az Utasítás 14. §
(2) bekezdés b), illetve a 19. § (5) bekezdés b) pontjaiban
meghatározott szolgálati úton. A jelentéshez – amennyiben a felszabadítás már megtörtént – csatolni kell a fejezeti
egyensúlyi tartalék felszabadítását igazoló HM KPÜ ügyirat másolatát.
g) Előzetesen indított (köz)beszerzési eljárások eredményessé nyilvánítására kizárólag a fejezeti egyensúlyi tartalék felszabadítását követően kerülhet sor.
h) Amennyiben a fejezeti egyensúlyi tartalék felszabadítása nem történik meg az eredményhirdetés – jogszabály
adta halasztási lehetőségek kihasználásával megállapított – végső időpontjáig az eljárást eredménytelenné kell
nyilvánítani.
A 2008. évi ÉBT 2. számú mellékletében szereplő
eljárások megindítása
17. Az ÉBT 2. számú mellékletében bevétel terhére jóváhagyott feladatok – a 19. pont szerinti eset kivételével –
csak a bevételek tényleges realizálódását követően, azaz a
fedezet igazolt rendelkezésre állása esetén indíthatók.
18. A realizálódott bevétel(ek) előirányzatosítása után
az ÉBT 2. számú mellékletének érintett sorait a HM VGF
– HM KPÜ értesítő ügyirata alapján – átvezeti az ÉBT
I. részébe. Az átvezetett feladatok az utasítás 13. §-a alapján külön engedélyeztetési eljárás nélkül indíthatóak.
19. Indokolt esetben, amennyiben a bevétel keletkezését szerződés szavatolja vagy más okból megalapozottan
prognosztizálható, azonban tényleges realizálódásának kivárása a feladat végrehajtását vagy a keret időben történő
lekötését veszélyezteti, a honvédelmi miniszter egyedi elbírálás alapján engedélyezheti a (köz)beszerzési eljárás
előzetes megindítását a bevétel tényleges realizálódása
előtt. Az előzetesen indított eljárások során az Utasítás
előírásait kiegészítve a jelen fejezet 16. pontjában rögzített
szigorított eljárásrendet kell értelemszerűen alkalmazni.
A 2008. évi ÉBT 3. számú mellékletében szereplő
eljárások megindítása
20. Az ÉBT 3. számú mellékletében jóváhagyott fedezettel még nem rendelkező feladatok kizárólag a fedezet
rendelkezésre állása esetén, az Utasításban a (köz)beszerzések eseti engedélyeztetésére vonatkozóan előírt eljárásrend szerint kezdeményezhetők, a (köz)beszerzési eljárás
csak a jóváhagyott és előzetesen ellenjegyzett Kérelem
birtokában indítható.
V. fejezet
Az 2008. évi ÉBT módosítása, új feladatok felvétele
21. Az ÉBT jelen intézkedésben nem szabályozott módosításait és új feladatok felvételét az Utasítás 14. §-ában
meghatározottak szerint kell kezdeményezni. A Kérelemben, az Utasítás 3. számú mellékletében meghatározott
adatokon túl kötelező jelleggel fel kell tüntetni a prioritást,
anyagnem kódot, szakfeladatszámot, és egyértelműen fel
kell tüntetni a fedezetként tervezett forrásokat.
22. Amennyiben a (köz)beszerzés végrehajtására kijelölt szakértői bizottság az eljárás megindítási feltételeinek
vizsgálata során megállapítja, hogy a beszerzés fejezet
szerinti besorolásából adódó beszerzési jogszabály nem
alkalmazható (pl. a „C” fejezetbe besorolt feladat a kiemelt termékkörbe tartozik, vagy előre nem látott egybeszámítási kötelezettségek miatt értékhatár átlépés történik
stb.), az eljárás kezdeményezője a szakértői bizottságnak a
bizottság jogásza által ellenjegyzett, és az ajánlatkérő által
jóváhagyott szakvéleménye csatolásával, közvetlenül a
HM VGF-nél kezdeményezze a besorolás módosítását,
amennyiben a beszerzés minden más paramétere változatlan marad.
VI. fejezet
Záró rendelkezések 23. Ez az intézkedés a közzétételét követő 8. napon lép
hatályba, és 2009. június 30-án a hatályát veszti.
Dr. Füredi Károly s. k.,
HM védelmi tervezési és infrastrukturális szakállamtitkár


type: legislation

jurisdiction: Hungary

text:
113/2010. (HK 5.) HM HVKF intézkedése.  a NATO ISAF Kabul Nemzetközi Repülőtér vezető nemzeti feladataiban részt vevő erők kijelöléséről és felkészítéséről
A honvédelemről és a Magyar Honvédségről szóló
2004. évi CV. törvény 101. § (4) bekezdésében foglaltak
alapján – figyelemmel a Hvt. 101. § (3) bekezdés 1) pontjára, az Afganisztáni Nemzetközi Biztonsági Közreműködő Erők (a továbbiakban: ISAF) műveleteiben történő további magyar katonai szerepvállalásról szóló 1014/2010.
(I. 28.) Korm. határozattal módosított 2186/2008.
(XII. 29.) Korm. határozatra, a Magyar Köztársaság határain kívüli válságreagáló és béketámogató műveletekkel
kapcsolatos Magyar Honvédséget érintő feladatokról
szóló 78/2007. (HK 15.) HM utasításra – a NATO ISAF
Kabul Nemzetközi Repülőtér vezető nemzeti feladataiban
résztvevő erők kijelöléséről és felkészítéséről az alábbi
intézkedést adom ki: Az intézkedés hatálya 1. Az intézkedés hatálya kiterjed a Honvédelmi Minisztérium Honvéd Vezérkar főnöke (a továbbiakban: HM
HVKF) közvetlen alárendeltségébe tartozó, illetve a Magyar Honvédség (a továbbiakban: MH) azon katonai szervezeteire, amelyek a NATO ISAF Kabul Nemzetközi Repülőtér (a továbbiakban: KAIA) vezető nemzeti feladataiban szolgálatot teljesítő állomány kijelölésében és felkészítésében érintettek.
Az ideiglenes katonai szervezet megalakítása 2. Az MH KAIA TTCS II. az MH Összhaderőnemi Parancsnokság (továbbiakban MH ÖHP) jogi személyiségű
szervezeti egysége. A szervezeti egység állománytáblával
és felszerelési jegyzékkel létrehozott dandár jogállású ideiglenes katonai szervezet. Állományát az MH költségvetési létszámkeretéből vezényléssel, anyagi-technikai eszközeit a NATO ISAF által biztosítottakon túlmenően az MH
eszközállományából kell feltölteni.
3. A katonai szervezet megnevezése: MH KAIA Törzstiszti Csoport II. Rövidítése: MH KAIA TTCS II.
4. Az MH KAIA TTCS II. feladata az ISAF KAIA vezető nemzeteként a Kabuli Nemzetközi Repülőtér nemzetközi normák szerinti üzemeltetésének biztosítása, az üzemeltetésben résztvevő afgán hatóságok tevékenységének tanácsadással történő segítése.
5. Az MH KAIA TTCS II. feladatait NATO ISAF HQ
műveleti alárendeltségében 2010. október 1-jétől 2011.
szeptember 30-ig (kétszer hat hónap időtartamban) hajtja
végre.
6. Az MH ÖHP parancsnoka ezen intézkedés kiadását
követően 5 napon belül – a megalakításra, ideiglenes befogadásra, valamint pénzügyi és számviteli, illetve logisztikai ellátásra kijelölt katonai szervezet megjelölésével –
kezdeményezi a HM Tervezési és Koordinációs Főosztály
felé miniszteri határozat kiadását az MH KAIA TTCS II.
megalakítására.
Az MH KAIA TTCS II. állománya 7. Az MH KAIA TTCS II. létszáma – állománytábla
szerint – 90 fő.
Dokumentumok kidolgozása 8. Az MH ÖHP az elkészített állománytáblát és – a HM
Fejlesztési és Logisztikai Ügynökséggel (továbbiakban:
HM FLÜ) történt szakmai egyeztetés után – a felszerelési
jegyzéket a HM Haderőtervezési Főosztály útján 2010.
május 30-ig, valamint a Műveleti Utasítást 2010. július
31-ig jóváhagyásra felterjeszti jóváhagyásra a HM
HVKF-nek.
9. Az MH ÖHP az állománytáblát és a felszerelési jegyzéket jóváhagyás után – 5 munkanapon belül – megküldi a
HM Védelmi Tervezési Főosztály (a továbbiakban: HM
VTF), HM Közgazdasági és Pénzügyi Ügynökség, HM
Infrastrukturális Ügynökség, a HM FLÜ és az MH Dr.
Radó György Honvéd Egészségügyi Központ (a továbbiakban: MH HEK) részére az Erőforrástervek összeállítása érdekében.
Felkészítés, nemzetközi kapcsolatok 10. A HM Hadműveleti és Kiképzési Főosztály (a továbbiakban HM HKF) 2010. március 30-ig intézkedést ad
ki az MH KAIA TTCS II. kiképzési követelményeiről,
nemzeti felkészítését lezáró ellenőrzésről.
11. A HM HKF az MH ÖHP-val együttműködve tervezi, koordinálja és biztosítja a részvételt a hazai és külföldi
kiképzési rendezvényeken és gyakorlatokon.
12. Az MH ÖHP az MH KAIA TTCS II. vezetőinek, légiforgalmi irányítói állományának, valamint a Légi Műveleti Központ szakállományának a szakfelkészítését a
Zrínyi Miklós Nemzetvédelmi Egyetem Bolyai János
Katonai Kar Repülésirányító és Repülő-hajózó Tanszék
által felajánlott képzési lehetőségek igénybevételével tervezi.
13. A HM HKF – együttműködve az MH ÖHP-vel és az
MH Műveleti Központtal – koordinálja a kapcsolattartást
a KAIA elöljáró szervezeteivel (JFC Brunssum, ISAF HQ)
és a részvételt a szakmai egyeztetéseken, konferenciákon.
14. Az MH ÖHP a nemzetközi parancsnokságok igénye
szerint megadja az MH KAIA TTCS II-re vonatkozó
adatokat.
Személyügyi, logisztikai, egészségügyi
és pénzügyi feladatok 15. Az állományilletékes parancsnokok javaslatot tesznek a kijelölt állomány biztonsági ellenőrzésének kezdeményezésére.
16. Az MH ÖHP a szállító kapacitás és az engedélyek
beszerzési igényeit a szállítási feladat megkezdése előtt
legalább 60 nappal megküldi a HM FLÜ részére.
17. Az MH ÖHP és az MH HEK – az általa összeállított – feladat erőforrás-, költségszükségleti igénytervét
2010. március 30-ig megküldi a HM VTF részére.
18. Az MH ÖHP felterjesztett igénye alapján a HM FLÜ
intézkedik a nemzetközi szállítások végrehajtásához szükséges diplomáciai engedélyek kiadására, a határnyitások
kezdeményezésére és a kiszállítandó katonai szakanyagok
vámügyintézésére, valamint a NATO menetparancsok
biztosítására.
19. Az MH ÖHP intézkedik a személyi állomány szolgálati útlevéllel történő ellátására.
20. Az MH Katonai Igazgatási és Adatfeldolgozó Központ (a továbbiakban: MH KIAK) – az MH ÖHP felterjesztett igénye alapján – biztosítja, mindazon személyi dokumentumokat (személyi igazoló jegy, szolgálati igazolvány, Hadifogoly Igazolvány), amelyekkel a kihelyezetteknek rendelkezniük kell.
21. Az MH ÖHP – az MH HEK-kel egyeztetve – kezdeményezi az MH KAIA TTCS II. állományának alkalmassági vizsgálatát, megelőző egészségügyi ellátását, egészségügyi felkészítését, egészségügyi eszközökkel és szakanyagokkal történő ellátását. Az MH HEK az alkalmasság
megállapítását követően – a kiutazáshoz szükséges okmányok kiállítása céljából – haladéktalanul megküldi az állomány vércsoport szerológiai leleteit az MH KIAK részére.
22. Az alkalmazási területre az ENSZ Világ-egészségügyi Szervezet illetve a nemzetközi szervezet által javasolt
immunizációs protokoll alapján, a védőoltásokat és az erről szóló nemzetközi oltási bizonyítványt az MH HEK biztosítja. Védőoltásban csak az alkalmas minősítéssel rendelkező, kiutazó állomány részesíthető.
Záró rendelkezések 23. Az MH KAIA TTCS II. a hazai készenlétet 2010.
augusztus 31-ig éri el. Az MH ÖHP parancsnoka 2010.
szeptember 15-ig jelent a HM HVKF-nek a készenlét eléréséről.
24. Ez az intézkedés az aláírása napján lép hatályba és
2011. december 31-én hatályát veszti.
Tömböl László mk. vezérezredes s. k.,
HM Honvéd Vezérkar főnök


text:
1526/2017. (VIII. 14.) Korm. határozata a Modern Városok Program keretében a Kaposvári Kaposi Mór Kórházi déli épülettömb rehabilitációjának megvalósítása érdekében támogatás biztosításáról.
A Magyarország Kormánya és Kaposvár Megyei Jogú Város Önkormányzata közötti együttműködési megállapodás végrehajtásával
összefüggő feladatokról szóló 1803/2015. (XI. 10.) Korm. határozat 6. pontjának végrehajtása érdekében a Kormány
 1. egyetért azzal, hogy a Kaposvári Kaposi Mór Kórházi déli épülettömb rehabilitációnak (a továbbiakban: Beruházás)
megvalósítására – a  2017.  évben nyújtott 1  898  000  000  forint összegű támogatáson felül, az  államháztartásról
szóló törvény végrehajtásáról szóló 368/2011. (XII. 31.) Korm. rendelet 95.  § (2)  bekezdés b)  pontja alapján
kiadásra kerülő támogatói okirat alapján – további 826  000  000  forint összegű központi költségvetési támogatás
kerüljön biztosításra támogatóiokirat-módosítással Kaposvár Megyei Jogú Város Önkormányzata (a  továbbiakban:
Önkormányzat) mint építtető részére;
2. felhívja a  nemzeti fejlesztési minisztert mint a  Beruházás szakpolitikai felelősét, hogy a  többlettámogatás
nyújtásának biztosítása érdekében nyújtson be módosítási kérelmet és a teljes Beruházásra vonatkozó előterjesztést
a Modern Városok Program Bizottsága részére;
Felelős: nemzeti fejlesztési miniszter
Határidő: azonnal 3. egyetért azzal, hogy – a  Modern Városok Program Bizottságának a  Modern Városok Program megvalósításáról
szóló 250/2016. (VIII. 24.) Korm. rendelet 4.  § (2)  bekezdése és 12.  § (1)  bekezdése alapján meghozott erre
irányuló döntése esetén – a  Beruházás megvalósításához 2018.  évben szükséges legfeljebb 826  000  000 forint
a  Magyarország 2018.  évi központi költségvetéséről szóló 2017.  évi C.  törvény 1.  melléklet XI. Miniszterelnökség
fejezet, 30. Fejezeti kezelésű előirányzatok cím, 1. Célelőirányzatok alcím, 78. Modern Városok Program
jogcímcsoporton rendelkezésre álló előirányzatból kerüljön biztosításra az Önkormányzat részére.
Felelős: Miniszterelnökséget vezető miniszter
Határidő: a támogatói okirat módosítására a  Modern Városok Program Bizottsága döntését követő
30 napon belül
 a támogatás kifizetésére a Modern Városok Program Bizottsága által jóváhagyott éves ütemezés
szerint Dr. Semjén Zsolt s. k.,
 miniszterelnök-helyettes


text:
9/2010. (XII. 11.) OVB állásfoglalása a területi, illetve országos kisebbségi önkormányzati képviselők mandátumáról.
Az Országos Választási Bizottság – 2010. december 3-án megtartott ülésén – a választási eljárásról szóló 1997. évi C. törvény
(a továbbiakban: Ve.) 115/I. § (8) bekezdés a) pontjában foglalt hatáskörében az alábbi
állásfoglalást adja ki. A kisebbségi önkormányzati képviselők választásáról, valamint a nemzeti és etnikai kisebbségekre vonatkozó egyes
törvények módosításáról szóló 2005. évi CXIV. törvény 12. §-a szerint a területi kisebbségi önkormányzati
választásokon választó és választható, aki települési kisebbségi önkormányzat tagja (elektor).
A törvény 13. §-ában foglalt rendelkezés szerint „a területi kisebbségi önkormányzat képviselő-testületének
megbízatása a területi kisebbségi önkormányzatok következő választásának napjáig tart”.
A törvény 21. §-ában foglaltak értelmében fenti rendelkezések az országos kisebbségi önkormányzati képviselők
választására is alkalmazandók.
Az Országos Választási Bizottság álláspontja szerint fentiekből az következik, hogy a területi, illetőleg az országos
kisebbségi önkormányzati képviselő megbízatása nem szűnik meg abban az esetben, ha a képviselő az időközben
lezajlott általános települési kisebbségi önkormányzati választáson nem szerzett mandátumot, hanem megbízatása
az általános területi, illetve országos kisebbségi választás napjáig tart.
Dr. Bordás Vilmos s. k.,
az Országos Választási Bizottság elnöke